KOMISSION ASETUS (ETY) N:o 2065/76,
annettu 20 päivänä elokuuta 1976,
toisen jäsenvaltion alueella denaturoidulle tai rehuseoksiksi jalostetulle rasvattomalle maitojauheelle maksettavaa tukea koskevista erityissäännöksistä annetun asetuksen (ETY) N:o 1624/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 559/76(2), ja erityisesti sen 10 artiklan 3 kohdan ja sen 28 artiklan,
ottaa huomioon eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(3), sellaisena kuin se on viimeksi muutettuna asetuksella 1530/76(4), ja erityisesti sen 3 artiklan 1 kohdan kolmannen luetelmakohdan,
sekä katsoo, että
toisen jäsenvaltion alueella denaturoidulle tai rehuseoksiksi jalostetulle rasvattomalle maitojauheelle maksettavaa tukea koskevista erityissäännöksistä 2 päivänä heinäkuuta 1976 annetussa komission asetuksessa (ETY) N:o 1624/76(5) säädetään, että rasvattomalle maitojauheelle voidaan maksaa tukea; on osoittautunut, että tuote lähetetään usein jäsenvaltioon denaturoitavaksi toiseen tuotteeseen sekoittamisen jälkeen; tämä mahdollisuus olisi lisättävä asetuksen (ETY) N:o 1624/76 säännöksiin muuttamalla samalla tullitarkastussäännöksiä,
mainitun asetuksen voimaantulosta toteutettujen toimenpiteiden mahdolliseksi säätelyksi olisi säädettävä tietystä tässä asetuksessa säädettyjen säännösten taannehtivuudesta,
asetuksen (ETY) N:o 1624/76 2 artiklan 2 kohdassa säädetään, että määrämaana olevassa jäsenvaltiossa kyseisten tuotteiden tarkastus todistetaan laatimalla asetuksen (ETY) N:o 2315/69 1 artiklassa tarkoitettu valvontalomake; valuuttojen tasausmaksujen yksityiskohtaisista soveltamissäännöistä annetun komission asetuksen (ETY) N:o 1380/75(6), sellaisena kuin se on viimeksi muutettuna asetuksella (ETY) 1577/76(7), 11 artiklan 2 kohdassa säädetään, että vievän jäsenvaltion valuuttojen tasausmaksun suorittamiseksi edellytetään todisteen laatimista; todisteen esittämiseksi on laadittava asetuksen (ETY) N:o 2315/69 1 artiklassa tarkoitettu valvontalomake; yksinkertaistamisen vuoksi on tarpeen säätää, että edellä tarkoitetut kaksi todistetta voidaan esittää yhdellä valvontalomakkeella, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1624/76 1 artikla seuraavasti:
"Tämän asetuksen säännöksiä sovelletaan asetuksen (ETY) N:o 986/68 3 artiklan 1 kohdan kolmannessa luetelmakohdassa säädetyn luvan käyttöön tuen maksamisen osalta jäsenvaltiossa, jäljempänä `lähettävä jäsenvaltio`, valmistetulle rasvattomalle maitojauheelle, joka lähetetään toiseen jäsenvaltion, jäljempänä `määrämaana oleva jäsenvaltio`, alueelle sellaisenaan tai toiseen tuotteeseen sekoittamisen jälkeen denaturoitavaksi tai rehuseoksiksi jalostettavaksi asetuksen (ETY) N:o 990/72 mukaisesti."
2 artikla
Korvataan asetuksen (ETY) N:o 1624/76 2 artiklan 2 kohdan viimeinen alakohta seuraavasti:
"Merkitään 106 kohtaan:
- vientitullimuodollisuuksien suorittamispäivä,
- rasvattoman maitojauheen nettopaino, kun sitä ei viedä sellaisenaan.".
3 artikla
Lisätään asetuksen (ETY) N:o 1624/76 2 artiklaan 2a kohta seuraavasti:
"2a. Edellä 2 kohdassa säädetyt merkinnät tehdään asetuksen (ETY) N:o 1380/75 11 artiklan 2 kohdassa tarkoitettuun valvontalomakkeeseen, kun sovelletaan tätä 11 artiklaa."
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Kuitenkin, jos toiseen tuotteeseen sisältyvä rasvaton maitojauhe on viety Italiaan 15 päivästä heinäkuuta 1976 tämän asetuksen voimaantulopäivään, rasvattomalle maitojauheelle maksetaan tukea, kun asianomainen esittää todisteen tämän tuen maksamisen edellytysten täyttymisestä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä elokuuta 1976.